અમદાવાદ: પાકિસ્તાનની જેલમાં છેલ્લાં એક વર્ષથી વધુ સમયથી બંધ ભારતીય માછીમારો પૈકી ૨૧૮ માછીમાર આજે મુક્તિ મેળવી ચૂક્યા છે. પાકિસ્તાનની જેલમાં બંધ આ તમામ માછીમારો પૈકી ૧૮૫ માછીમાર સૌરાષ્ટ્રના છે. આજે તેઓને વાઘા બોર્ડરે મુક્ત કરવામાં આવી રહ્યા છે. ફિશરિઝ વિભાગ આજે તેઓને અમૃતસર લાવશે. ત્યાંથી ગોલ્ડન ટેમ્પલ ટ્રેન દ્વારા બે ભાગમાં તેમને વડોદરા લવાશે અને આવતી કાલે વડોદરાથી વેરાવળ લવાતાં તેઓ માદરે વતન પહોંચશે.